“Wat is botoks? Smeer 'n mens dit aan?” vra Min Shaw (83), ’n gewilde stem en gesig van die 1970's en 1980's in Afrikaans en Engels op die verhoog en silwerdoek.
“Dis eintlik te kostelik. Ek lag lekker daaroor,” vertel Min aan huisgenoot.com. In reaksie op ’n vrou se inskrywings op haar Facebook-blad:
“Ek het vanoggend met die ou gepraat wat my grimering gedoen het vir die foto. Ek het gespot daaroor: ‘Julle wil my mos so glamorous laat lyk. Ek weet nie watse nuwe tegnieke julle gebruik het om my so goed te laat lyk nie.’ Ek is gelukkig al lank in die bedryf en sulke dinge is ek al gewoond.”
Min stem saam dat haar liefde vir Jesus een van haar skoonheidsgeheime is. Sy gebruik ’n bekende olie wat beskadigde weefsel herstel. “Ek gaan slaap altyd met ’n skoon gesig,” sê sy.
Min se outobiografie verskyn volgende jaar en sal by die Woordfees bekendgestel word. “Ek sien baie daarna uit,” sê sy. Sy skryf dit saam met die Brackenfell-sanger Shaun Mynhardt, wat ook ’n boek oor die Afrikaanse countrysangeres Cora Marie geskryf het.
“Ek wil ook begin om elke dag iets inspirerends op Facebook te skryf. Ek gaan dit noem: Skitter en skyn vir Jesus,” vertel sy opgewonde oor haar bediening wat sy ook in die kuberruim wil versprei.